Den nålevende arten er middelsstor, matt gråspraglete, slank. Hannene er 9,5-12,5 millimeter lange, hunnene, som sjelden blir funnet, større. Hodet har framstående kjever og små, runde, utstående fasettøyne. Antennene er ganske lange og trådformede eller sagtakkede. Brystskjoldet er lite og kort, omtrent så bredt som hodet og omtrent så langt som bredt. Dekkvingene er lange (ca. 5 ganger så lange som brystskjoldet), jevnbrede, med rekker av kraftige punkter.